section_heading: Sustav
paragraph_text: - U drugom krugu se formiraju opet dvije grupe po 8 klubova na sljedeći način: Četiri prvoplasirane ekipe iz svake grupe (1., 2., 3. i 4.) formiraju tzv. ligu za prvaka i plasman od sveukupno 8 klubova. Momčadi plasirane po grupama nakon prvog dijela prvenstva od 5. do 8. mjesta (5., 6., 7. i 8.) čine u drugom dijelu tzv. ligu za plasman i ostanak od također 8 klubova. Svaki od klubova prenosi iz prvog dijela prvenstva rezultate ostvarene u utakmicama s klubovima koji su se temeljem plasmana plasirali u istu grupu u drugom dijelu prvenstva. Znači, u ligu za prvaka i plasman međusobne rezultate prenose 4 prvoplasirana kluba, a u ligi za ostanak i plasman međusobne rezultate prenose klubovi plasirani od 5. do 8. mjesta. Prenose se ostvareni bodovi kao i golovi (gol – razlika) navedenih međusobnih utakmica. U nastavku svaki od klubova nastavlja igrati po dvostrukom bod sustavu (kući – u gostima) s klubovima iz suprotne grupe, tj. s klubovima s kojima se nije sastao u prvom dijelu prvenstva. Sveukupno je u drugom dijelu prvenstva još 8 kola.